“La Lego Ninjago película i Blade Runner 2049, estrenes aquest cap de setmana en el cinema Tívoli
2025-07-24

Xicotets i majors tenen, aquest cap de setmana, una cita obligada en el cinema Tívoli de Burjassot ja que la programació cinematogràfica proposa noves estrenes en la seua pantalla.

El cap de setmana del 13 al 15 d’octubre, el Tívoli acollirà les projeccions de La Lego Ninjago película i Blade Runner 2049. La primera, una pel·lícula d’animació per a xiquets, traslladarà al públic de la sala a les llunyanes terres de Ninjago, on les forces del bé i del mal hauran d’enfrontar-se en una èpica i divertida aventura. Disposats a arriscar les seues vides per a defensar la ciutat amb honor, un equip de sis indisciplinats joves haurà de demostrar que no són adolescents corrents de l’escola secundària, sinó que són guerrers secrets dotats de grans habilitats. La Lego Ninjago película es projectarà el divendres 13 i el dissabte 14, a les 19h i el diumenge 15, a les 17.

Els nostàlgics de l’univers Blade Runner tindran l’oportunitat de veure segona part del clàssic de Ridley Scott. Han passat 30 anys des dels esdeveniments ocorreguts en Blade Runner (1982). L’oficial K, un blade runner caça-replicants del Departament de Policia de Los Angeles, descobreix un secret que ha estat enterrat durant molt temps i que té el potencial de portar a la societat al caos. La seua recerca li conduirà a trobar al llegendari Rick Deckard, un antic blade runner en parador desconegut, que porta desaparegut 30 anys. Blade Runner 2049 es projectarà el divendres 13 i el dissabte 14, a les 22:30h i el diumenge 15 a les 19:30h.

Un cap de setmana en el qual es podrà gaudir de dues grans pel·lícules a un preu reduït ja que les entrades, que es podran adquirir des d’una hora abans de les projeccions, tenen un preu únic de 4 euros.